### NN 136/2020 (9.12.2020.), Pravilnik o izmjeni i dopunama Pravilnika o popunjavanju jedinstvene carinske deklaracije

Ministarstvo financija

2601

Na temelju članka 33. Zakona o provedbi carinskog zakonodavstva Europske unije (»Narodne novine«, broj 40/16) te članka 38. stavka 3. Zakona o sustavu državne uprave ministar financija, uz prethodnu suglasnost ministra vanjskih i europskih poslova, donosi

PRAVILNIK

O IZMJENI I DOPUNAMA PRAVILNIKA O POPUNJAVANJU JEDINSTVENE CARINSKE DEKLARACIJE

Članak 1.

(1) U Pravilniku o popunjavanju jedinstvene carinske deklaracije (»Narodne novine«, broj 65/19) Prilog 2 mijenja se kako slijedi:

– U dijelu »Polje 42 – Vrijednost stavke; Podatci u deklaracijama za puštanje robe u slobodni promet, stavljanje robe u postupak unutarnje proizvodnje ili privremenog uvoza, smještaj u carinsko skladište, iza teksta »Podatci u polju 42 unose se na razini stavke deklaracije, Tip/duljina: n..15,2« dodaju se riječi koje glase:

»Unosi se vrijednost predmetne stavke u valuti iskazanoj u polju 22. Ista predstavlja dio ukupne fakturirane vrijednosti iz drugog potpolja polja 22 u skladu s uvjetima dostave iz polja 20.

Ukoliko ukupno fakturirani iznos sadrži više od jedne stavke te postoje i dodatni troškovi koji su vezani uz robu ali su iskazani zbirno za sve stavke, ti dodatni troškovi moraju biti podijeljeni na sve stavke na sljedeći način:

• Vrijednost troškova prijevoza potrebno je dodati iznosu ili oduzeti od iznosa stavke temeljem računa, a prema neto masi robe. Međutim, ako iznos troškova prijevoza ovisi o vrijednosti robe koja se prevozi, troškovi prijevoza trebaju se izračunati za svaku pojedinu stavku posebno, proporcionalno vrijednosti stavke;

• Vrijednost troškova osiguranja pošiljke, kao i poštanskih troškova treba izračunati za svaku pojedinu stavku prema njenoj vrijednosti;

• U slučaju kada se troškovi osiguranja i troškovi prijevoza navode skupa, tu vrijednost treba izračunati prema pravilima usvojenim za troškove prijevoza.«

– U dijelu »Polje 44 – Dodatne informacije/Priloženi dokumenti/Potvrde i odobrenja; Podatci u deklaracijama za puštanje robe u slobodni promet, stavljanje robe u postupak unutarnje proizvodnje ili privremenog uvoza, smještaj u carinsko skladište«, riječi i tablica iza teksta »44/1 Dodatne informacije – Učesnici u postupku; Nacionalne šifre dodatnih informacija – Učesnici u postupku«, zamjenjuje se sljedećom riječima i tablicom:

|  |  |  |
| --- | --- | --- |
| Vrsta dodatne  informacije | Šifra | Dodatna informacija |
| Prodavatelj | SP002 | U slučaju »Exit summary declaration« i »Entry summary declaration«, unosi se EORI broj, ako je poznat, te puni naziv i adresu prodavatelja robe |
| Prodavatelj | SP003 | U slučaju puštanja robe u slobodni promet, unosi se EORI broj, ako je poznat, te puni naziv i adresu prodavatelja, ako je različit od pošiljatelja robe/izvoznika |
| Kupac | SP004 | U slučaju »Exit summary declaration« i »Entry summary declaration«, unosi se EORI broj, ako je poznat, te puni naziv i adresu kupca robe |
| Kupac | SP005 | U slučaju puštanja robe u slobodni promet, unosi se EORI broj, ako je poznat, te puni naziv i adresu kupca robe, ako je različit od primatelja |
| Prijevoznik (S07) | SP006 | U slučaju »Entry summary declaration«, unosi se EORI broj, ako je poznat, te puni naziv i adresu prijevoznika, ako je različit od osobe koja podnosi deklaraciju |
| Osoba koju treba izvijestiti (S08) | SP007 | U slučaju uvoznih postupaka, unosi se EORI broj, ako je poznat, te puni naziv i adresu osobe koju treba izvijestiti o ulasku ili prispijeću robe |
| Naziv primatelja u drugoj državi članici EU kada se primjenjuje postupak 42 (veza Y041) | SP008 | U slučaju kada se primjenjuje postupak 42, unosi se puni naziv i adresa primatelja u drugoj zemlji članici, čiji porezni broj je naveden u P44/2 uz šifru Y041. |
| Nadzorni carinski ured, carinsko skladištenje | SP010 | U slučaju kada se deklaraciju za unos robe u postupak carinskog skladištenja podnosi carinskom uredu koji nije nadzoran ured, unosi se šifru i naziv nadzornog ureda |
| Naziv poreznog zastupnika kada se primjenjuje postupak 42  (veza Y042) | SP012 | Kada se primjenjuje postupak 42, unosi se puni naziv i adresa poreznog zastupnika, čiji porezni broj je naveden u P44/2 uz šifru Y042. |
| Posjednik carinskog skladišta | SP014 | EORI broj i naziv posjednika carinskog skladišta |
| Otpremnik koji će prisustvovati pregledu | SP015 | Ime i prezime osobe koja će biti prisutna pregledu |

– U dijelu Polje 44 – Dodatne informacije/Priloženi dokumenti/Potvrde i odobrenja; Podatci u deklaracijama za izvoz/otpremu, ponovni izvoz, carinsko skladištenje robe koja je predmet izvoznih naknada, postupak vanjske proizvodnje, provoz Unije i/ili dokazivanja zajedničkog statusa robe; 44/2 – Dodatne informacije, riječi i tablica iza teksta: »Nacionalne šifre dodatnih informacija – Ostale informacije« zamjenjuje se sljedećom riječima i tablicom:

|  |  |  |
| --- | --- | --- |
| Vrsta dodatne  informacije | Šifra | Dodatna informacija |
| Datum pojednostavljene deklaracije – mjesečno podnošenje | DT001 | U slučaju mjesečne dopunske deklaracije unosi se datum kada je bila podnesena pojednostavljena deklaracija, u formatu GGGGMMDD |
| Datum pojednostavljene deklaracije – tjedno podnošenje | DT012 | U slučaju tjedne dopunske deklaracije unosi se datum kada je bila podnesena pojednostavljena deklaracija, u formatu GGGGMMDD |
| Frakturna vrijednost robe namijenjena izvozu; | FVI01 | Unosi se iznos u kn |
| Troškovi prijevoza/osiguranja koji se uključuju/ isključuju kod SV kod izvoza, | SV003 | Unosi se iznos u kn |
| Prethodno poništena deklaracija | PON00 | Unosi se MRN deklaracije koja je prethodno poništena, a umjesto koje se podnosi predmetna deklaracija. |
| Vrijednost uvezene robe na PUP | VPUP1 | Unosi se iznos u kn |
| Pošiljatelj (S04) | SP001 | U slučaju »Exit summary declaration«, unosi se EORI broj, ako je poznat, te puni naziv i adresu pošiljatelja robe, ako je različit od osobe koja podnosi deklaraciju |
| Nadzorni carinski ured, ponovni izvoz | SP009 | U slučaju kada se deklaraciju za ponovni izvoz kojom se završava postupak carinskog skladištenja podnosi carinskom uredu koji nije nadzoran ured, unosi se šifru, naziv i punu adresu nadzornog ureda |
| Korisnik izvozne naknade, ako je različit od izvoznika | SP011 | U slučaju izvoza robe uz izvozne naknade, unosi se EORI broj, ako je poznat, te puni naziv i adresu korisnika izvozne naknade, ako je različit od osobe koja podnosi deklaraciju |
| Ostalo | OST00 |  |
| Vlasnik robe nema poslovni nastan u EU te imenuje izvoznika | 5IZVZ | Upisuje se PDV broj vlasnika robe |

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/17

Urbroj: 513-02-1210/1-20-11

Zagreb, 3. prosinca 2020.

Ministar financija
 dr. sc. Zdravko Marić, v. r.